
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της αριθ. 4249/Ε/1047/20.2.90 αποφ. του 

Ανπλ. Τπ/γού Πρ/δρίας της Κυβ/σης. 1 

Δημοσίευση στην Εφημερίδα της Κυβερνήσεως της από 
22.2.90 Σ.Σ.Ε. των Καλλιτεχνών (Χορωδών, Κομπάρ¬ 
σων) της Εθνικής Λυρικής Σκηνής. 2 

Κήρυξη εκτελεστής της 5/90 απόφασης του ΠΔΔΔ Αθηνών 
που αφορά τους όρους αμοιβής και εργασίας των εργαζο¬ 
μένων στα βιβλιοδετεία όλης της χώρας. 3 


Κήρυξη εκτελεστής της 3/90 απόφασης του ΠΔΔΔ Αθηνών 
που αφορά τους όρους αμοιβής και εργασίας των Εργοδη¬ 
γών Σχεδιαστών - Εργοδηγών Δομικών Έργων, Εργοδη¬ 


γών Τοπογράφων, κλπ. 4 

Κήρυξη εκτελεστής της 4/89 απόφασης του ΠΔΔΔ Χανιών 
που αφορά τους όρους αμοιβής και εργασίας των οδηγών 
αυτοκινήτων που ανήκουν στο Σωματείο οδηγών αυτοκι¬ 
νήτων Ν. Χανιών «Ο ΑΓ. ΧΡΙΣΤΟΦΟΡΟΣ» . 5 

Κήρυξη εκτελεστής της 12/90 απόφασης του ΔΔΔΔ Αθηνών 
που αφορά τους όρους αμοιβής και εργασίας του'εργατοτε- 
χνικού προσωπικού επιχειρήσεων Ζαχαρωδών προϊό¬ 
ντων . 6 

Κήρυξη εκτελεστής της 14/90 απόφασης του ΔΔΔΔ Αθηνών 
που αφορά τους όρους αμοιβής και εργασίας του προσωπι¬ 
κού των Αμερικανικών Βάσεων . 7 


Δημοσίευση στην εφημερίδα της Κυβερνήσεως της από 
23.2.90 Σ.Σ.Ε. του με σχέση εργασίας Ιδιωτικού Δικαίου 
πολιτικού Προσωπικού της Πολεμικής Αεροπορίας (Κατη¬ 
γορίας ΚΕΑ) που ανήκει στο Πανελλήνιο Σωματείο Τεχνι¬ 
κών Αεροσκαφών Πολεμικής Αεροπορίας «Ο ΔΑΙΔΑ¬ 


ΛΟΣ» . 8 

Καθορισμός κομίστρου για επιβατηγά αυτ/τα δημόσιας χρή¬ 
σης με ή χωρίς μετρητή για όλη τη χώρα πλην της περιο¬ 
χής Αθηνών - Πειραιώς - Περιχώρων . 9 


Καθορισμός κομίστρου για επιβατηγά αυτοκίνητα δημόσιας 
χρήσης περιοχής Αθηνών - Πειραιώς - Περιχώρων .. 10 
Σύσταση ίδιου νομικού προσώπου με το όνομα 6η Σχολική 
Επιτροπή στην Κοινότητα Βριλησσίων του Νομού Αττικής 11 
Σύσταση ίδιου νομικού προσώπου με το όνομα 5η Σχολική 
Επιτροπή στην Κοινότητα Βριλησσίων του Νομού Αττικής 12 


Σύσταση Σχολικής Επιτροπής στο Ν. Αργολίδας με την επω¬ 
νυμία «Σχολική Επιτροπή Δημοτικών Σχολείων και Νη¬ 
πιαγωγείου Κοινότητας Ν. Τίρυνθας» .13 

Προσωρινή μεταβίβαση αρμοδιοτήτων Διοίκησης, Λειτουρ¬ 
γίας, Συντήρησης αρδευτικών γεωτρήσεων στο Ν. Εύ¬ 
βοιας . 14 

Προσωρινή μεταβίβαση αρμοδιότητας χρήσης γεωτρήσεων 

στο Ν. Εύβοιας .15 

Σύσταση ίδιου Νομικού Προσώπου στο Ν. Μαγνησίας με την 
επωνυμία Σχολική Επιτροπή Γυμνασίου Κοιν. Γλώσσας 16 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

/ 

Αριθ. 6225/Ε/1496 (1) 

Τροποποίηση της αριθ. 4249/Ε/1047/20.2.90 αποφ. του 
Αναπληρωτή Υπουργού Προεδρίας της Κυβέρνησης. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

\ 

Έχοντας υπόψη: 

1. Τις διατάξεις του Ν.Δ. 216/74 «περί συστάσεως Υπουρ¬ 
γείου Προεδρίας της Κυβέρνησης». 

2. Τις διατάξεις των άρθρων 4 παρ. 2 και 13 του Ν. 1232/82 
«Επαναφορά σε ισχύ, τροποποίηση και συμπλήρωση των διατά¬ 
ξεων του Ν.Δ. 4352/64 και άλλες διατάξεις». 

3. Τις διατάξεις του άρθρου 7 παρ. 2 της αριθμ. Α. 5257/ 
26.4.82 απόφασης του Υπουργείου Προεδρίας της Κυβέρνησης 
(ΦΕΚ. 211/Β/26.4.82) «περί αναμορφώσεως συλλογικών ορ¬ 
γάνων γνωμοδοτικής και αποφασιστικής αρμοδιότητας του 
Υπουργείου Προεδρίας της Κυβέρνησης». 

4. Την απόφαση αριθμ. 6554/2.6.82 του Υπουργού Προε¬ 
δρίας της Κυβέρνησης «περί συγκροτήσεως Επιτροπής παραλα¬ 
βής υλικών και εργασιών για τις ανάγκες των Υπηρεσιών του 
Υπουργείου Προεδρίας της Κυβέρνησης». 

5. Το έγγραφο αριθμ. 6933/24.5.83 της Διεύθυνσης Διοικη¬ 
τικών Υποθέσεων του Υπουργείου Προεδρίας της Κυβέρνησης 
«περί συγκρότησης Επιτροπής παραλαβής υλικών και εργα¬ 
σιών». 

6. Την αριθμ. πρωτ.: 4249/Ε/1047/20.2.90 απόφαση 
ανασυγκρότησης της Επιτροπής Παραλαβής Υλικών και Εργα¬ 
σιών του Υπουργείου Προεδρίας της Κυβέρνησης για τον τομέα 
αρμοδιότητας της Γ.Γ.Τ.Π. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7. Την αρ. πρ. 5885/Ε/1416/12.3.90 απόφαση απόσπασης 
του μέλους της Επιτροπής Παραλαβής, Σταύρου Μαρανδιανού, 
στο Γραφείο Τύπου Λονδίνου, και την κατά συνέπεια αδυναμία 
λειτουργίας της Επιτροπής αυτής. 

8. Την αριθμ. ΐ.939/3.1.90, ΦΕΚ 1/Β/3.1.90 απόφαση 
του Πρωθυπουργού, «Καθορισμός αμροδιοτήτων του Αναπλη¬ 
ρωτή Υπουργού Προεδρίας της Κυβέρνησης Προκοπίου Παυλό- 
πουλου», αποφασίζουμε: 

Τροποποιούμε την αριθμ. 4249/Ε/1047/20.2.90 απόφαση 
ανασυγκρότησης Τριμελούς Επιτροπής παραλαβής υλικών και 
εργασιών του Υπουργείου Προεδρίας της Κυβέρνησης, για τον 
τομέα αρμοδιότητας της Γενικής Γραμματείας Τύπου και Πλη¬ 
ροφοριών, και ορίζουμε τον Γεώργιο Νικολουδάκη, μόνιμο υπάλ¬ 
ληλο με βαθμό Α' του Κλάδου ΔΕΙ Διοικητικού, ως αναπληρωτή 
της Σοφίας Μπασσά, σε αντικατάσταση του Σταύρου Μαρανδια- 
νού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Μαρτίου 1990 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 


Αριθ. 12235 (2) 

Δημοσίευση στην Εφημερίδα της Κυβερνήσεως της από 22.2.90 

Σ.Σ.Ε. των Καλλιτεχνών (Χορωδών, Κομπάρσων) της Εθνι¬ 
κής Λυρικής Σκηνής. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και 
συμπληρώθηκε από τα Ν.Δ. 3755/57, 186/69, 1198/72 και 
73/74, αποφασίζουμε: 

Να δημοσιευθεί στην Εφημερίδα της Κυβερνήσεως η πιό πάνω 
ΣΣΕ, η οποία μας κατατέθηκε την 27.2.90 και συντάχθηκε το 
υπ’ αρ. 15/90 πρακτικό καταθέσεως, της οποίας το περιεχόμενο 
έχει ως εξής: 

ΕΙΔΙΚΗ ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 

Για τους όρους αμοιβής και εργασίας των Καλλιτεχνών (Χορω¬ 
δών, Κομπάρσων) της Εθνικής Λυρικής Σκηνής. 

Στην Αθήνα σήμερα 22 Φεβρουάριου 1990 οι υπογεγραμμέ¬ 
νοι: 

1) Στυλιανός Παναγιώτου υπάλληλος του Γενικού Λογ/ρίου 
του Κράτους, εκπρόσωπος του Δημοσίου δυνάμει της αριθμ. 
2012420/1463/0022/20.2.90 απόφασης των Υπουργών 
των Οικονομικών και Πολιτισμού. 

2) Παναγιώτης Τρούσσας, γενικός γραμματέας του Σωμα¬ 
τείου Καλλιτεχνών της Εθνικής Λυρικής Σκηνής νόμιμα εξουσιο¬ 
δοτημένος δυνάμει του αρ. 218/10.2.1990 πρακτικού Συνε¬ 
δρίασης του Δ.Σ. του παραπάνω Σωματείου συνομολογήσαμε και 
συναποφασίσαμε τη σύνταξη και υπογραφή της παρούσας Ειδι¬ 
κής Συλλογικής Σύμβασης Εργασίας, η οποία έχει ως κατω¬ 
τέρω: 

Άρθρο 1 

Στην παρούσα Ειδική Συλλογική Σύμβαση Εργασίας υπάγο¬ 
νται οι Καλλιτέχνες (Χορωδοί και Κομπάρσοι) της Εθνικής Λυρι¬ 
κής Σκηνής, που είναι μέλη του ανωτέρω Σωματείου. 


Άρθρο 2 

1) Από 1η Ιανουάριου 1989, οι αποδοχές που λαμβάνονται 
υπόψη με βάση τις ισχύουσες ρυθμίσεις για τον υπολογισμό της 
Α.Τ.Α. όπως έχουν διαμορφωθεί την 31η Δεκεμβρίου 1988, 
μαζί με το ποσό που προέκυψε από τη χορήγηση του διορθωτικού 
ποσοστού Α.Τ.Α. έτους 1988 (1,4%) αυξάνονται με την Α.Τ.Α. 
η οποία θα καταβάλλεται σύμφωνα με την αριθμ. Α.Π. 
2001854/110/0022/10.1.1989 Κοινή Υπουργική Απόφαση 
«Κλιμάκωση ποσοστού της Α.Τ.Α. από 1.1.1989 (ΦΕΚ 31/Β/ 
17.1.89). 

2) Από 1η Ιανουάριου 1990, οι αποδοχές που λαμβάνονται 
υπόψη, με βάση τις ισχύουσες ρυθμίσεις, για τον υπολογισμό της 
Α.Τ.Α. όπως έχουν διαμορφωθεί την 31 Δεκεμβρίου 1989, αυ¬ 
ξάνονται με το διορθωτικό ποσοστό Α.Τ.Α. 1989 και την Α.Τ.Α. 
η οποία θα καταβάλλεται σύμφωνα με την αριθμ. 1405/55/ 
12.1.90 (ΦΕΚ 11/Β/90) απόφαση των Υπουργών Εθνικής Οι¬ 
κονομίας, Οικονομικών και Εργασίας «Καθιέρωση της Α.Τ.Α. 
στις αποδοχές των εργαζομένων, ποσοστό Α.Τ.Α. Α' τετραμήνου 
1990 και κλιμάκια καταβολής της». 

3) Τα ποσά της Α.Τ.Α. έτους 1989 που ήδη έχουν καταβληθεί 
στο προσωπικό που αναφέρεται στο άρθρο 1 της παρούσης με την 
αριθμ. Α. 1821/Δ50/19.1.89 Κ.Υ.Α. που κυρώθηκε με το Ν. 
1836/89 (άρθρο 35), καθώς και εκείνα τα ποσά Α.Τ.Α., που 
έχουν χορηγηθεί στο ίδιο προσωπικό με την αριθμ. 1405/55/ 
12.1.90 Κ.Υ.Α. για το έτος 1990, συμψηφίζονται με τα ποσά 
της Α.Τ.Α. που χορηγούνται με τις παρ. 1 και 2 του παρόντος 
άρθρου. 

Άρθρο 3 

1) Οι βασικοί μηνιαίοι μισθοί των χορωδών που αναφέρονται 
στο άρθρο 1 της παρούσας Ε.Σ.Σ.Ε. διαμορφώνονται ως εξής: 


Χρόνια 

ΒΑΣΙΚΟΙ ΜΗΝΙΑΙΟΙ ΜΙΣΘΟΙ 

Υπηρεσίας 

Χορωδοί 

0- 6 

31.460 

6-10 

36.810 

10-15 

44.180 

15-20 

48.190 

20 και άνω 

50.870 


2) Τα βασικά ημερομίσθια των Κομπάρσων που αναφέρονται 
στο άρθρο 1 της παρούσας Ε.Σ.Σ.Ε. αυξάνονται από 1ης Ιανουά¬ 
ριου 1990 κατά ποσοστό 13%. 

Άρθρο 4 

Κατά τα λοιπά εξακολουθούν να ισχύουν οι προϊσχύουσες δια¬ 
τάξεις κατά το μέρος που δεν τροποποιούνται με την παρούσα 
Ε.Σ.Σ.Ε. 

Άρθρο 5 

Η ισχύς της παρούσας Ε.Σ.Σ.Ε. αρχίζει από 1ης Ιανουάριου 
1990. 

Η Σ.Σ.Ε. να δημοσιευθεί στην Εφημερίδα της Κυβερνή¬ 
σεως. 

Αθήνα, 15 Μαρτίου 1990 

Ο ΥΠΟΥΡΓΟΣ 

I. ΚΟΥΚΙΑΔΗΣ 

Αριθ. 11769 ' (3) 

Κήρυξη εκτελεστής της 5/90 απόφασης του ΠΔΔΔ Αθηνών που 

αφορά τους όρους αμοιβής και εργασίας των εργαζομένων στα 

βιβλιοδετεία όλης της χώρας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

Τις διατάξεις της παρ. 1 του άρθρου 20 του Ν. 3239/55, 
όπως αυτές τροποποιήθηκαν με τα Ν.Δ. 3755/57 και 1198/ 
72, αποφασίζουμε: 

Κηρύσσουμε εκτελεστή την αριθμ. 5/90 απόφαση του ΠΔΔΔ 
Αθηνών που εκδόθηκε για να επιλύσει τη συλλογική διαφορά ερ¬ 
γασίας που δημιουργήθηκε ανάμεσα στους: 1) Γενική Συν/δία 
Επαγ/τιών Βιοτεχνών Ελλάδος, 2) Βιοτεχνική Ένωση κλάδων 
Βιβλιοδεσίας Αττικής, 3) Ένωση Βιβλιοδετικών Επιχ/σεων Ατ¬ 
τικής αφενός και στην Ομοσπονδία μισθωτών τύπου και βιομη¬ 
χανίας χάρτου που αφορά τους όρους αμοιβής και εργασίας των 
εργαζομένων στα βιβλιοδετεία όλης της χώρας και της οποίας το 
διατακτικό έχει ως εξής: 

1. Στις διατάξεις της απόφασης αυτής υπάγονται οι εργαζόμε¬ 
νοι στα βιβλιοδετεία όλης της χώρας. 

2. Οι αποδοχές που βάσει των προγηουμένων ρυθμίσεων λαμ- 
βάνονται υπόψη για τον υπολογισμό της ΑΤΑ όπως αυτές έχουν 
διαμορφωθεί την 31.12.88 προσαυξάνονται: 

α) Με διορθωτικό ποσοστό ΑΤΑ 1,4% που καθορίστηκε με 
την Α 735/Δ 16/10.1,89 απόφαση Υπουργού Εθν. Οικονο¬ 
μίας. 

β) Με πρόσθετη αύξηση εκ ποσοστού 1,6%. 

3. Οι παραπάνω αποδοχές, όπως διαμορφώνονται με τον υπο¬ 
λογισμό της ΑΤΑ (1,4%) και της πρόσθετης αύξησης (1,6%) 
προσαυξάνονται: 

α) Με την ΑΤΑ του πρώτου τετραμήνου 1989 που καθορί¬ 
στηκε σε ποσοστό 4% με την Α734/Δ 15/10.1.89 απόφαση 
Υπουργού Εθνικής Οικονομίας. 

β) Όπως διαμορφώνονται την 30.4.89 με την ΑΤΑ της 
1.5.89 και 

γ) Της 1.9.89 και εφεξής σύμφωνα με τις αποφάσεις του 
Υπουργού Εθνικής Οικονομίας, με τις οποίες θα καθορίζεται το 
ποσοστό της ΑΤΑ για τα αντίστοιχα τετράμηνα. 

4. Για την χορήγηση της αναπροσαρμογής των αποδοχών 
λόγω ΑΤΑ, που προβλέπονται από την απόφαση αυτή, λαμβάνο- 
νται υπόψη τα κλιμάκια αποδοχών που καθορίζονται από την 
2001854/110/0022/10.1.89 απόφαση Υπουργού Εθνικής 
Οικονομίας. 

Στις παραπάνω αυξήσεις συμψηφίζονται οι χορηγηθείσες με 
την απόφαση Α 1821/Δ 50/19.1.89 Υπουργών Εθνικής Οικο¬ 
νομίας, Οικονομικών και Εργασίας, που κυρώθηκε με το Ν. 
1835/89. 

5. Όσες διατάξεις της από 28.7.88 Σ.Σ.Ε. δεν έχουν τροπο¬ 
ποιηθεί εξακολουθούν να ισχύουν. 

6. Η ισχύς της απόφασης αυτής αρχίζει από 20 Οκτωβρίου 
1989. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Μαρτίου 1990 

Ο ΥΠΟΥΡΓΟΣ 

I. ΚΟΥΚΙΑΔΗΣ 


Αριθ. 11732 (4) 

Κήρυξη εκτελεστής της 3/90 απόφασης του ΠΔΔΔ Αθηνών που 
αφορά τους όρους αμοιβής και εργασίας των Εργοδηγών Σχε¬ 
διαστών - Εργοδηγών Δομικών Έργων, Εργοδηγών Τοπο¬ 
γράφων, κλπ. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

Τις διατάξεις της παρ. 1 του άρθρου 20 του Ν. 3239/55, 
όπως αυτές τροποποιήθηκαν με τα Ν.Δ. 3755/57 και 1198/ 
72, αποφασίζουμε: 

Κηρύσσουμε εκτελεστή την αριθμ. 3/90 απόφαση του ΠΔΔΔ 
Αθηνών που εκδόθηκε για να επιλύσει τη συλλογική διαφορά ερ¬ 
γασίας που δημιουργήθηκε ανάμεσα στους: 1) Σύνδεσμο Α.Ε. και 
Ε.Π.Ε., 2) Ανωτάτη Συνομοσπονδία Βιοτεχνών Ελλάδος, 3) 
Πανελλήνιο Σύνδεσμο Ανωνύμων Τεχνικών Εταιρειών, 4) Σύν¬ 
δεσμο Ελληνικών γραφείων μελετών, 5) Πανελλήνια Ένωση Δι¬ 
πλωματούχων Μηχανολόγων Ηλεκτρολόγων Εργοληπτών Δημ. 
Έργων, 6) Πανελλήνια Ένωση Συνδέσμου Εργοληπτών Δημο¬ 
σίων Έργων, 7) Πανελλήνια Ένωση Διπλωματούχων Μηχανι¬ 
κών και Εργοληπτών Δημοσίων Έργων αφενός και στην Ομο¬ 
σπονδία Ιδιωτικών Υπαλλήλων Ελλάδος αφετέρου που αφορά 
τους όρους αμοιβής και εργασίας των εργοδηγών σχεδιαστών. 
Εργοδηγών Δομικών Έργων, Εργοδηγών Τοπογράφων, Εργο¬ 
δηγών Μηχανολόγων, Εργοδηγών Ναυπηγών, αποφοίτων Μέ¬ 
σων Τεχνικών Σχολών καθώς και οι απόφοιτοι τεχνικών Επαγ¬ 
γελματικών Λυκείων και Εμπειροτέχνες όλων των πιό πάνω ειδι¬ 
κοτήτων όλης της χώρας και της οποίας το διατακτικό έχει ως 
εξής: 

1. Στις διατάξεις της απόφασης αυτής υπάγονται οι εργοδηγοί 
Σχεδιαστές, Εργοδηγοί Ναυπηγοί, απόφοιτοι Μέσων Τεχνικών 
Σχολών, καθώς και οι απόφοιτοι Τεχνικών επαγγελματικών Λυ¬ 
κείων και εμπειροτέχνες όλων των πιό πάνω ειδικοτήτων όλης 
της χώρας. 

2. Οι συνολικές αποδοχές των υπαγομένων σ’ αυτή την από¬ 
φαση διαμορφώνονται ως ακολούθως: 


α. ΠΤΥΧΙΟΥΧΟΙ 


ΧΡΟΝΙΑ 

ΜΙΣΘΟΣ 

ΧΡΟΝΙΑ 

ΜΙΣΘΟΣ 

ΥΠΗΡΕΣΙΑΣ 

ΑΓΑΜΩΝ 

ΥΠΗΡΕΣΙΑΣ 

ΑΓΑΜΩΝ 

0- 2 

60.500 

14-16 

77.500 

2- 4 

63.500 

16-18 

80.000 

4- 6 

65.500 

18-20 

82.500 

6- 8 

68.000 

20-22 

85.000 

8-10 

71.000 

22-24 

87.000 

10-12 

73.000 

24-26 

89.000 

12-14 

75.000 

26-35 

92.000 


β. ΕΜΠΕΙΡΙΚΟΙ 


ΧΡΟΝΙΑ 

ΜΙΣΘΟΣ 

ΧΡΟΝΙΑ 

ΜΙΣΘΟΣ 

ΥΠΗΡΕΣΙΑΣ 

ΑΓΑΜΩΝ 

ΥΠΗΡΕΣΙΑΣ 

ΑΓΑΜΩΝ 

0- 2 

59.500 

14-16 

76.500 

2- 4 

62.500 

16-18 

79.000 

4- 6 

64.500 

18-20 

81.500 

6- 8 

67.000 

20-22 

84.000 

8-10 

70.000 

22-24 

86.000 

10-12 

72,000 

24-26 

88.000 

12-14 

74.000 

26-35 

91.000 


3. Τα παραπάνω συνολικά γενικά κατώτατα όρια μισθών των 
εργοδηγών σχεδιαστών, εργοδηγών δομικών έργων, εργοδηγών 

τοπογράφων, εργοδηγών μηχανολόγων, εργοδηγών ναυπηγών, 
αποφοίτων μέσων τεχνικών σχολών, του πίνακα (α) καθώς και 
των εμπειροτεχνών του πίνακα (β) όλης της χώρας, όπως έχουν 
διαμορφωθεί ανωτέρω στην παράγραφο 1, αυξάνονται από την 
ισχύ της απόφασης κατά ποσοστό επτά τοις εκατό (7%). 

Στο παραπάνω χορηγούμενο ποσοστό αυξήσεως (7%) περι¬ 
λαμβάνονται και η οφειλομένη διαφορά της ΑΤΑ του 3ου τετρά¬ 
μηνου 1988, που καθορίσθηκε σε ποσοστό 1,4% με την Α.735/ 
Δ.16/10.1.1989 απόφαση Υπουργού Εθνικής Οικονομίας και η 
ΑΤΑ του 1ου τετράμηνου 1989 που καθορίσθηκε σε ποσοστό 4% 
με την Α.734/Δ.15/10.1.1989 απόφαση του Υπουργού Εθνι¬ 
κής Οικονομίας. 

4. Οι παραπάνω συνολικές αποδοχές όπως διαμορφώθηκαν 
με το ποσοστό αυξήσεως της παραγράφου 2, προσαυξάνονται με 
την ΑΤΑ της 1.5.89 και της 1.9.89 με τα ποσοστά της ΑΤΑ που 
καθορίζονται σύμφωνα με τις σχετικές αποφάσεις του Υπουργού 
Εθνικής Οικονομίας για τα αντίστοιχα τετράμηνα. 

5. Για την αναπροσαρμογή των μισθών θα ισχύσουν τα κλιμά¬ 
κια των αποδοχών, που καθορίζονται από την 2001854/110/ 
0022/10.1.89 απόφαση των Υπουργών Εθνικής Οικονομίας 
και Οικονομικών. 

6. Από 1.1.1989 χορηγείται σε όλους τους έγγαμους μισθω¬ 
τούς ανεξάρτητα φύλου επίδομα γάμου. 10%. Ο υπολογισμός του 
επιδόματος γάμου (10%) γίνεται στο ποσό των 34.920 δρχ. και 
έτσι το επίδομα αυτό καθορίζεται σε 3.492 δρχ. ίδιο για όλα τα 
κλιμάκια της παρούσας ΣΣΕ. 

Επίσης το ίδιο επίδομα γάμου χορηγείται στους χήρους και 
στις χήρες διαζευγμένους-νες, καθώς και στις άγαμες μητέρες 
εφ’ όσον όλοι αυτοί έχουν την επιμέλεια παιδιού ή παιδιών. 

• 7. Η συνολική διάρκεια της άδειας μητρότητας ορίζεται σε 15 
εβδομάδες. Πενήντα δύο (52) ημέρες θα χορηγούνται υποχρεω¬ 
τικά πριν από την πιθανή ημερομηνία τοκετού και οι υπόλοιπες 
πενήντα τρεις (53) μετά τον τοκετό. Σε περίπτωση που ο τοκετός 
πραγματοποιηθεί πριν από το χρόνο που αρχικά έχει πιθανολογη¬ 
θεί το υπόλοιπο της άδειας θα χορηγείται υποχρεωτικά μετά τον 
τοκετό, ώστε να εξασφαλίζεται χρόνος συνολικής αδείας δέκα πέ¬ 
ντε (15) εβδομάδων. 

8. Η δραχμική αύξηση εκ δρχ. 1.500 που χορηγήθηκε με την 
από 4.7.1988 ΣΣΕ καθώς οι επτά τριετίες που ίσχυαν με προη¬ 
γούμενες ΣΣΕ και ΔΑ για τους υπαγόμενους σ’ αυτή τη ΣΣΕ εν¬ 
σωματώνονται στα νέα κλιμάκια της παραγράφου 1 της παρού¬ 
σας ΣΣΕ. 

9. Προηγούμενες ΣΣΕ ή Δ.Α. του κλάδου αυτού, σε όσα ση¬ 
μεία δεν τροποποιποιούνται με την παρούσα, εξακολουθούν να 
ισχύουν. 

10. Τυχόν ευνοϊκότερες ρυθμίσεις για τους εργαζόμενους του 
κλάδου αυτού που προβλέπονται από Νόμους, εσωτερικούς κανο¬ 
νισμούς ή ατομικές συμβάσεις εργασίας, δεν θίγονται από αυτή 
τη ΣΣΕ. 

11. Η ισχύς της σύμβασης αυτής αρχίζει από 26 Οκτωβρίου 
1989. 

Η απόφαση αυτή να δημοαιευθεί στην Εφημερίδα της Κυβερνήσεως. 

Αθήνα, 15 Μαρτίου 1990 

Ο ΥΠΟΥΡΓΟΣ 

I. ΚΟΥΚΙΑΔΗΣ 


Αριθ. 11830 (5) 

Κήρυξη εκτελεστής της 4/89 απόφασης του ΠΔΔΔ Χανιών που 

αφορά τους όρους αμοιβής και εργασίας των οδηγών αυτοκι¬ 
νήτων που ανήκουν στο Σωματείο οδηγών αυτοκινήτων Ν. 

Χανιών «Ο ΑΓ. ΧΡΙΣΤΟΦΟΡΟΣ». 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

Τις διατάξεις της παρ. 1 του άρθρου 20 του Ν.3239/55, 
όπως αυτές τροποποιήθηκαν με τα Ν.Δ. 3755/57 και 1198/ 
72, αποφασίζουμε: 

Κηρύσσουμε εκτελεστή την αριθ. 4/89 απόφαση του ΠΔΔΔ 
Χανιών που εκδόθηκε για να επιλύσει τη συλλογική διαφορά ερ¬ 
γασίας που δημιουργήθηκε ανάμεσα στους: 1) Σύνδεσμο Βιομη- 
χάνων Κρήτης, 2) Σύνδεσμο Εργοληπτών Δημοσίων Έργων Ν. 
Χανιών, 3) Σωματείο Ιδιοκτητών Φορτηγών αυτοκινήτων Δ.Χ., 
4) Συνδέσμου Α.Ε. και Ε.Π.Ε. αφενός και στο Σωματείο Οδηγών 
Φορτηγών Αυτοκινήτων Ν. Χανιών «Ο ΑΓ. ΧΡΙΣΤΟΦΟΡΟΣ» 
που αφορά τους όρους αμοιβής και εργασίας των οδηγών αυτοκι¬ 
νήτων που ανήκουν στο Σωματείο οδηγών αυτοκινήτων Ν. Χα¬ 
νιών «Ο ΑΓ. ΧΡΙΣΤΟΦΟΡΟΣ» και της οποίας το διατακτικό 
έχει ως εξής: 

Καθορίζει τους οδηγούς αμοιβής και εργασίας των οδηγών 
αυτοκινήτων που ανήκουν στο σωματείο Οδηγών Αυτοκινήτων 
Ν. Χανιών «Ο ΑΓ. ΧΡΙΣΤΟΦΟΡΟΣ» ως ακολούθως. 

1. Το κατώτατο όριο του βασικού μηνιαίου μισθού των μισθω¬ 
τών που υπάγονται στην παρούσα σύμβαση όπως έχει καθορισθεί 
με την 14/89 απόφαση του Δ.Δ.Δ.Δ. Χανιών αυξάνεται κατά 
δέκα χιλιάδες (10.000 δραχμές), δηλαδή κατώτατο όριο βασι¬ 
κού μισθού ορίζεται το ποσό των είκοσι εννέα χιλιάδων τριακο- 
σίων είκοσι (29.320) δραχμών. 

Το ποσό αυτό αύξησης του βασικού μισθού αφαιρείται από το 
ποσό της συνολικής ΑΤΑ όπως έχει διαμορφωθεί την 

31.12.1988. 

Τα επιδόματα που προβλέπονται από προηγούμενες και νεώ- 
τερες ρυθμίσεις του κλάδου υπολογίζονται επί του βασικού μισθού 
με τον τρόπο που προβλέπεται στην 83/81 απόφαση του 
Δ.Δ.Δ.Δ. Αθηνών και θα αναπροσαρμοσθούν με τις ΑΤΑ που χο¬ 
ρηγούνται από την ισχύ της απόφασης αυτής. 

Οι αποδοχές που βάσει των προϊσχυουσών διατάξεων λαμβά- 
νονταν υπόψη για τον υπολογισμό των προσαυξήσεων λόγω 
ΑΤΑ, όπως αυτές διαμορφώνονται με τον καθορισμό του νέου βα¬ 
σικού μισθού και τον υπολογισμό των επιδομάτων που υπολογί¬ 
ζονται σ’ αυτόν σύμφωνα με την 83/81 απόφαση προσαυξάνο¬ 
νται ως εξής: 

α) Με διορθωτικό ποσοστό ΑΤΑ 1,4% που καθορίστηκε με 
την Α735/Δ16/10.1.89 απόφαση του Υπουργού Εθνικής Οικο¬ 
νομίας και 

β) Με την ΑΤΑ του 1ου τετραμήνου 1989 που καθορίστηκε σε 
ποσοστό 4% με την Α734/Δ15/10.1.89 απόφαση του Υπουρ¬ 
γού Εθνικής Οικονομίας. 

Οι παραπάνω αποδοχές όπως διαμορφώνονται με τον υπολο¬ 
γισμό της ΑΤΑ (5,4%) προσαυξάνονται: 

α) Όπως διαμορφώνονται την 30.4.1989 με την ΑΤΑ της 
1.5.89 και 

β) Της 1.9.89 και εφεξής σύμφωνα με τις αποφάσεις του 
Υπουργού Εθνικής Οικονομίας, με τις οποίες θα καθορίζεται το 
ποσοστό της ΑΤΑ για τα αντίστοιχα τετράμηνα. 

Για την χορήγηση της αναπροσαρμογής των αποδοχών λόγω 
ΑΤΑ, που προβλέπονται από την άπόφαση αυτή, λαμβάνονται 
υπόψη τα κλιμάκια αποδοχών που καθορίζονται από την 

2001854/110/0022/10.1.89 απόφαση του Υπουργού Εθνι¬ 
κής Οικονομίας. 

Στις παραπάνω αυξήσεις συμψηφίζονται οι χορηγηθείσες με 
την αριθ. 1821/Δ50/19.1.1989 απόφαση Υπουργών Εθνικής 
Οικονομίας. Οικονομικών και Εργασίας, που κυρώθηκε με τον 
Ν.1836/1989. 

2. Στους οδηγούς που οδηγούν αυτοκίνητα ωφελίμου φορτίου 
2 εως 6 τόννων χορηγείται επίδομα ειδικών συνθηκών εργασίας 
σε ποσοστό 10% επί του βασικού μισθού (επίδομα που μέχρι σή¬ 
μερα απολάμβαναν μόνον οι οδηγοί ωφέλιμου φορτίου άνω των 
έξι τόννων). 

3. Στους οδηγούς που οδηγούν αυτοκίνητα ρυμουλκά μετά ρυ- 
μουλκουμένου αυξάνεται το χορηγούμενο επίδομα ειδικών συν¬ 
θηκών εργασίας και διαμορφώνεται σε 20% επί του βασικού μι¬ 
σθού. 

4. Στους οδηγούς μπετονιέρας χορηγείται δραχμική αύξηση 
2.000 δραχμές. 

5. Στους οδηγούς εμφιαλωμένων ποτών χορηγείται επίδομα 
10% στο βασικό μισθό. 

6. Στους οδηγούς αυτοκινήτων εμπορικών καταστημάτων, 
εφόσον απασχολούνται με την φορτοεκφόρτωση εμπορευμάτων, 
χορηγείται επίδομα 5% στο βασικό μισθό και εφόσον απασχο¬ 
λούνται και με εισπράξεις, επίσης 5% στο βασικό μισθό. 

Κατά τα λοιπά εξακολουθούν να ισχύουν οι διατάξεις της από¬ 
φασης 14/89 Δ.Δ.Δ.Δ. Χανιών, στο βαθμό που δεν τροποποιού¬ 
νται από την παρούσα. 

Η ισχύς της παρούσας αρχίζει από 30.8.1989. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Μαρτίου 1990 

0 ΥΠΟΥΡΓΟΣ 

I. ΚΟΥΚΙΑΔΗΣ 
-♦- 

Αριθ. 11888 (6) 

Κήρυξη εκτελεστής της 12/90 απόφασης του ΔΔΔΔ Αθηνών που 

αφορά τους όρους αμοιβής και εργασίας του εργατοτεχνικού 

προσωπικού επιχειρήσεων Ζαχαρωδών προϊόντων. 

Ο ΥΠΟΥΡΓΟΣ ΕΡΓΑΣΙΑΣ 

Έχοντες υπόψη: 

Τις διατάξεις της παρ. 1 του άρθρου 20 του Ν.3239/55, 
όπως αυτές τροποποιήθηκαν με τα Ν.Δ. 3755/57 και 1198/ 
72, αποφασίζουμε: 

Κηρύσσουμε εκτελεστή την αριθ. 12/90 απόφαση του 
Δ.Δ.Δ.Δ. Αθηνών που εκδόθηκε για να επιλύσει τη συλλογική 
διαφορά εργασίας που δημιουργήθηκε ανάμεσα στους: 1) Σύνδε¬ 
σμο Ελληνικών Βιομηχανιών, 2) Γενική Συνομοσπονδία Επαγ/ 
τιών και Βιοτεχνών Ελλάδος, 3) Ομοσπονδία Επαγγελματοβιο- 
τεχνών Ζαχάροπλαστών Ελλάδος, 4) Σωματείο καταστηματαρ¬ 
χών ζαχαροπλαστών Αθηνών και Προαστειών, 5) Πανελλήνια 
Ομοσπονδία Αρτοζαχαροπλαστών, 6) Πανελλήνια Ομοσπονδία 
Ξενοδοχών, 7) Ένωση Βιοτεχνών Ζαχαρωδών Ελλάδος αφενός 
και στην Πανελλήνια Ομοσπονδία Εργατών επισιτισμού και 
Υπαλλήλων Τουριστικών Επαγγελμάτων αφετέρου που αφορά 
τους όρους αμοιβής και εργασίας του εργατοτεχνικού προσωπι¬ 
κού που απασχολείται σε κάθε είδους βιομηχανικές και βιοτεχνι¬ 
κές επιχειρήσεις Ζαχαρωδών προϊόντων όλης της Χώρας και της 
οποίας το διατακτικό έχει ως εξής: 

1. Στις διατάξεις της απόφασης αυτής υπάγεται το εργατοτε¬ 
χνικό προσωπικό που απασχολείται σε κάθε είδους βιομηχανικές 


και βιοτεχνικές επιχειρήσεις Ζαχαρωδών Προϊόντων όλης της 
χώρας. 

2. Το εδάφιο (γγ) της παρ. Ια της 40/81 απόφασης του 
Δ.Δ.Δ.Δ. Αθηνών, όπως έχει τροποποιηθεί μέχρι σήμερα, συ¬ 
μπληρώνεται και αντικαθίσταται ως εξής: 

Σαν τεχνίτες-τριες χαρακτηρίζονται και οι κλιβανείς, οι ψήστες 
παστιτσερίας, οι σφολιατέρηδες, οι τεχνίτες φύλλου κρούστας και 
καταϊφιού, οι τεχνίτες μπουγάτσας, οι τεχνίτες γλυκών ταψιού, οι 
τεχνίτες κουραμπιέδων και οι παρασκευαστές βοτυτημάτων και 
λαμβάνουν τον στην κατηγορίας αυτή αντιστοιχούντα μισθό. 

3. Η παράγραφος 8 της 40/81 απόφασης του Δ.Δ.Δ.Δ. Αθη¬ 
νών συμπληρώνεται και αντικαθίσταται ως εξής: 

Ως τεχνίτης-τρια της παρ. 1 περίπτωση α (παστιτσερία), θεω¬ 
ρείται ο γνωρίζων καλώς την τέχνη της ζαχαροπλαστικής, δυνά- 
μενος να παρασκευάζει ένα ή περισσότερα είδη του καταστήματος 
και να ανταποκρίνεται γενικώς στις απαιτήσεις της τέχνης και 
της κατανάλωσης όπως και οι κλιβανείς, οι ψήστες, οι σφολιατέ- 
ρηδες, οι τεχνίτες φύλου κρούστας και καταϊφιού, οι τεχνίτες κου¬ 
ραμπιέδων και οι παρασκευαστές βουτημάτων. Σε επιχειρήσεις 
που απασχολούν περισσότερα του ενός πρόσωπα, θεωρείται τε- 
χνίτης-τρια εκείνος που συγκεντρώνει τα παραπάνω προσόντα 
και επί πλέον εφόσον έχει την εποπτεία και τεχνική ευθύνη ομά¬ 
δας προσωπικού. 

4. Καθιερώνονται νέοι βασικοί μισθοί και ημερομίσθια που 
προκύπτουν από την ενσωμάτωση στους ισχύοντες βασικούς μι¬ 
σθούς και ημερομίσθια των ποσών της ΑΤΑ που αναλογούν σ’ 
αυτούς από 1.5.82 μέχρι και 1.1.85 και τον συνυπολογισμό της 
ΑΤΑ του διορθωτικού ποσού που χορηγήθηκε. 

5. Το διορθωτικό ποσό που προβλέπεται από προηγούμενες 

ρυθμίσεις διατηρείται στο ύψος που έχει διαμορφωθεί μέχρι της 
ισχύος της απόφασης αυτής. ϋ,- 

6. Σε όλους τους εργαζόμενους έγγαμους μισθωτούς ανεξαρ¬ 
τήτως φύλου, χορηγείται επίδομα γάμου σε ποσοστό 10%> και 
υπολογίζεται στους βασικούς μισθούς και ημερομίσθια που προ- 
βλέπονται από την απόφαση αυτή. 

7. Οι συνολικές αποδοχές των παρ. 4, 5 και 6 καθώς και το 
χορηγούμενο με προηγούμενες ρυθμίσεις επίδομα τριετιών αυξά¬ 
νονται από 1.5.85 μέχρι 31.12.88 με τάποσοστά αύξησης που 
δόθηκαν από την ημερομηνία αυτή και σύμφωνα με τις προηγού¬ 
μενες ρυθμίσεις του κλάδου. 

8. Οι αποδοχές της παρ. 7 όπως αυτές έχουν διαμορφωθεί την 
31.12.1988 μετά τον καθοριμό των νέων βασικών ημερομι¬ 
σθίων και μισθών και τον παραπάνω υπολογισμό των επιδομά¬ 
των προσαυξάνονται: 

α) Με διορθωτικό ποσοστό ΑΤΑ 1,4% που καθορίστηκε με 
την Α 735/Δ 16/10.1.1989 απόφαση Υπουργού Εθνικής Οι¬ 
κονομίας. 

β) Με πρόσθετη αύξηση εκ ποσοστού 4%. 

9. Οι παραπάνω αποδοχές, όπως διαμορφώνονται με τον υπο¬ 
λογισμό της ΑΤΑ (1,4%) και της πρόσθετης αύξησης (4%) προ- 

' σαυξάνονταϊ: 

α) Με την ΑΤΑ του πρώτου τετραμήνου 1989 που καθορί¬ 
στηκε σε ποσοστό 4% με την Α 734/Δ 15/10.1.89 απόφαση 
Υπουργού Εθνικής Οικονομίας. 

β) Όπως διαμορφώνονται την 30.4.89 με την ΑΤΑ της 
1.5.89 και 

γ) Της 1.9.1989 και εφεξής σύμφωνα με τις αποφάσεις του 
Υπουργού Εθν. Οικονομίας, με τις οποίες θα καθορίζεται το πο¬ 
σοστό της ΑΤΑ για τα αντίστοιχα τετράμηνα. 

10. Για την χορήγηση της αναπροσαρμογής των αποδοχών 
λόγω ΑΤΑ, που προβλέπονται από την απόφαση αυτή, ισχύουν 




5γ>24 


ίψΗΜίΡΙΐ ι Η± ΚΥΒΕΡΝΗδΕΩΣ (ΤΕΥΧΟΣ ΔΕΥΤΕΡΟ) 


τα εξής κλιμάκια: 

Για το τμήμα αποδοχών μέχρι 100.000 δρχ. ολόκληρο το πο¬ 
σοστό της ΑΤΑ. 

Για το τμήμα αποδοχών από 100.001 και πάνω το 1/2 του 
ποσοστού της ΑΤΑ. 

Στις παραπάνω αυξήσεις συμψηφίζονται οι χορηγηθεϊσες με 
την απόφαση Α 1821/Δ 50/19.1.1989 Υπουργών Εθνικής Οι¬ 
κονομίας, Οικονομικών και Εργασίας, που κυρώθηκε με τον Ν. 
1836/1989. 

11. Χορηγείται επίδομα τροφής εκ δρχ. 180 ημερησίως. 

12. Όσες διατάξεις των από 28.7.1988, 14.3.1988 και 
29.6.1988 Σ.Σ.Ε. δεν έχουν τροποποιηθεί εξακολουθούν να 
ισχύουν. 

13. Η ισχύς της απόφασης αυτής αρχίζει από 10 Νοεμβρίου 
1989. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Μαρτίου 1990 

Ο ΥΠΟΥΡΓΟΣ 

I. ΚΟΥΚΙΑΔΗΣ 
-♦- 

Αριθ. 11889 (7) 

Κήρυξη εκτελεστής της 14/90 απόφασης του ΔΔΔΔ Αθηνών που 

αφορά τους όρους αμοιβής και εργασίας του προσωπικού των 

Αμερικανικών Βάσεων. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

Τις διατάξεις της παρ. 1 του άρθρου 20 του Ν. 3239/55, 
όπως αυτές τροποποιήθηκαν με τα Ν.Δ. 3755/57 και 1198/ 
72, αποφασίζουμε: 

Κηρύσσουμε εκτελεστή την αριθμ. 14/90 απόφαση του ΔΔΔΔ 
Αθηνών που εκδόθηκε για να επιλύσει τη συλλογική διαφορά ερ¬ 
γασίας που δημιουργήθηκε ανάμεσα στα Υπουργεία Οικονομι¬ 
κών και Εθνικής Άμυνας αφενός και στην Πανελλήνια'Ενωαη 
Εργατοϋπαλλήλων Αμερικανικών Βάσεων αφετέρου που αφορά 
τους όρους αμοιβής και εργασίας του επί σχέσει εργασίας ιδιωτι¬ 
κού δικαίου πολιτικού προσωπικού της Πολεμικής Αεροπορίας 
που απασχολείται στις Δυνάμεις των ΗΠΑ που εδρεύουν στην 
Ελλάδα και είναι μέλη της Πανελλήνιας Ένωσης Εργατοϋπαλ¬ 
λήλων Αμερικανικών Βάσεων και της οποίας το διατακτικό έχει 
ως εξής: 

Γ. Στις διατάξεις της απόφασης αυτής υπάγεται το επί σχέσει 
εργασίας ιδιωτικού δικαίου πολιτικό προσωπικό της Πολεμικής 
Αεροπορίας το απασχολούμενο στις Δυνάμεις των ΗΠΑ που 
εδρεύουν στην Ελλάδα και είναι μέλη της Πανελλήνιας Ένωσης 
Εργατοϋπαλλήλων Αμερικανικών Βάσεων. 

2. Στους εργαζόμενους που αφορά η παρούσα χορηγείται διορ¬ 
θωτικό ποσό ανάλογο με το ύψος των συνολικών αποδοχών τους 
ως εξής: 

α) Για το σύνολο αποδοχών μέχρι ποσού 20.000 δρχ. 5.000 
το μήνα. 

β) Για το σύνολο αποδοχών από δρχ. 20.001 μέχρι 25.000 
δρχ., 4.500 το μήνα. 

γ) Για σύνολο αποδοχών από δρχ. 25.001 μέχρι 30.000 δρχ. 
4.000 το μήνα. 

δ) Για σύνολο αποδοχών από δρχ. 30.001 μέχρι 35.000 δρχ. 

3.500 το μήνα. 

ε) Για σύνολο αποδοχών από δρχ. 35.001 μέχρι 40.000 δρχ., 
3.000 το μήνα. 

στ) Για σύνολο αποδοχών από δρχ. 40.001 μέχρι 45.000 δρχ., 


2.500 το μήνα. 

ζ) Για σύνολο αποδοχών από δρχ. 45..001 μέχρι 50.000 
δρχ., 2.000 το μήνα. 

η) Στις συνολικές αποδοχές άνω των 50.000 δρχ. δεν χορη¬ 
γείται διορθωτική αύξηση. 

Για εργαζόμενους με αποδοχές από 20.000 μέχρι 20.500 
δρχ., από 25.000 μέχρι 25.500, από 30.000 δρχ. μέχρι 

30.500 δρχ., από 40.000 δρχ., μέχρι 40.500 μέχρι 45.500 
και από 50.000 μέχρι 52.000, χορηγείται διορθωτικό ποσό 
τόσο, ώστε μαζί με αυτό οι αποδοχές τους να φτάνουν το ποσό 
των 25.000 δρχ., των 29.500 δρχ., των 34.000 δρχ., των 

38.500 δρχ., των 43.000 δρχ. των 47.500 δρχ. και των 
52.000 δρχ. αντίστοιχα. 

3. Σαν συνολικές μηνιαίες αποδοχές για την εφαρμογή των 
διατάξεων της προηγούμενης παραγράφου της αποφάσεως αυ¬ 
τής λαμβάνονται υπόψη ο βασικός μισθός, το επίδομα πολυετούς 
υπηρεσίας, το επίδομα τριετιών και το επίδομα σπουδών, εφόσον 
καταβάλλονται τέτοια επιδόματα. 

4. Καθιερώνεται η αρχή της Αυτόματης Τιμαριθμικής Ανα¬ 
προσαρμογής (ΑΤΑ), η οποία θα γίνει σύμφωνα με τις αποφάσεις 
του Υπουργού Εθνικής Οικονομίας με τις οποίες καθορίζεται το 
ποσοστό μεταβολής του δείκτη τιμών Καταναλωτή και τα κλιμά¬ 
κια υπολογισμού της ΑΤΑ από 1.5.82 μέχρι την ισχύ της απόφα¬ 
σης αυτής και από την ισχύ της απόφασης αυτής και εφεξής όπως 
και στους Δημόσιους Υπαλλήλους. 

5. Για τον υπολογισμό της ΑΤΑ θα ληφθούν υπόψη οι αποδο¬ 
χές της παραγράφου 3 της απόφασης αυτής (αποδοχές για τον 
υπολογισμό του διορθωτικού ποσού) καθώς και το διορθωτικό 
ποσό, το ποσό του επιδόματος γάμου, και η ΑΤΑ του προηγούμε¬ 
νου τετραμήνου. 

6. Σε περίπτωση μεταβολής των αποδοχών των παρ. 3 και 5 
της απόφασης αυτής από οποιαδήποτε αιτία θα γίνεται νέος 
προσδιορισμός του διορθωτικού ποσού και του ποσού της ΑΤΑ 
σύμφωνα με τις παραπάνω παρ. 2 και 4 από τη χρονολογία που 
επέρχεται η μεταβολή. 

7. Τα βαθμολογικά κλιμάκια (5ΤΕΡ8) αυξάνονται σε 17 
(δέκα επτά) το δε χορηγούμενο επίδομα βαθμίδας (3ΤΕΡ) που εί¬ 
ναι ίσο με 5% επί του βασικού μισθού ή ημερομισθίου όλων των 
βαθμών και κατηγοριών (0, 0Τ και Μ) καταβάλλεται στους δι¬ 
καιούχους μετά τη συμπλήρωση 14 (δέκα τεσσάρων) μηνών σε 
κάθε βαθμίδα (3ΤΕΡ). Για την ένταξη του μισθωτού στην αντί¬ 
στοιχη βαθμίδα (8ΤΕΡ) λαμβάνεται υπόψη ο συνολικός χρόνος 
υπηρεσίας και προϋπηρεσίας αυτού, με οποιαδήποτε σχέση εργα¬ 
σίας και με οποιαδήποτε ιδιότητα ή εδικότητα που διανύθηκε σε 
οποιαδήποτε υπηρεσία των Αμερικανικών Δυνάμεων, καθώς επί¬ 
σης και σε υπηρεσίες που λειτούργησαν ή λειτουργούν με σκοπό 
την εξυπηρέτηση τους ή βρίσκονται σε άμεση ή εμμεση σχέση ή 
οργανισμό δεσμό προς αυτές (Δυνάμεις ΗΠΑ). Η παραπάνω 
υπηρεσία και προϋπηρεσία θεωρείται από την Πανελλήνια 
Ένωση Εργατοϋπαλλήλων Αμερικανικών Βάσεων και υποβάλ¬ 
λεται στον οικείο εργοδότη. 

8. Οι αποδοχές που καθορίζονται από την απόφαση αυτή, 
οφείλονται στο ακέραιο για απασχόληση 37,5 (τριάντα επτά και 
μισή) ώρες εβδομαδιαίως, εξαιρέσει του προσωπικού που απα¬ 
σχολείται επί 24ώρου βάσεως για το οποίο οι παραπάνω αποδο¬ 
χές καταβάλλονται για απασχόληση 39 (τριάντα εννέα) ώρες 
εβδομαδιαίως. 

9. Η απόφαση αυτή δεσμεύει μόνο τα μέλη της Πανελλήνιας 
Ένωσης Εργατοϋπαλλήλων Αμερικανικών Βάσεων, τα οποία 
αποδεικνύουν την παραπάνω ιδιότητά τους με σχετική βεβαίωση 
που χορηγείται από την Πανελλήνια Έν< Ίση προς το'"· ρνδιαωρ- 

ρομένους κατόπιν αιτήσεώς τους. 

10. Το προβλεπόμενο από προηγούμενες ρυθμίσεις επίδομα 
τροφής επανακαθορίζεται σε 250 δρχ. ημερησίως. 

11. Τυχόν καταβαλλόμενες αποδοχές ανώτερες από αυτές 
που καθορίζονται με την παρούσα δεν μειώνονται. 

12. κατά τα λοιπά ισχύει η αριθμ. 26/81 απόφαση του ΔΔΔΔ 
Πειραιά. 

13. Η ισχύς της απόφασης αυτής αρχίει από 20 Ιουνίου 1989. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Μαρτίου 1990 

Ο ΥΠΟΥΡΓΟΣ 

I. ΚΟΥΚΙΑΔΗΣ 
-♦- 

Αριθ. 12238 (8) 

Δημοσίευση στην εφημερίδα της Κυβερνήσεως της από 23.2.90 
Σ.Σ.Ε. του με σχέση εργασίας Ιδιωτικού Δικαίου πολιτικού 
Προσωπικού της Πολεμικής Αεροπορίας (Κατηγορίας ΚΕΑ) 
που ανήκει στο Πανελλήνιο Σωματείο Τεχνικών Αεροσκαφών 
Πολεμικής Αεροπορίας «Ο ΔΑΙΔΑΛΟΣ». 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και 
συμπληρώθηκε από τα Ν.Δ. 3755/57, 186/69, 1198/72 και 
73/74, αποφασίζουμε: 

Να δημοσιευθεί στην Εφημερίδα της Κυβέρνησης η πιό πάνω 
ΣΣΕ, η οποία μας κατατέθηκε την 27.2.90 και συντάχθηκε το 
υπ’ αρ. 16/90 πρακτικό καταθέσεως, της οποίας το περιεχόμενο 
έχει ως εξής: 

ΕΙΔΙΚΗ ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
Περί των όρων αμοιβής και εργασίας του με σχέση εργασίας ιδι¬ 
ωτικού δικαίου πολιτικού προσωπικού της Πολεμικής Αερο¬ 
πορίας (κατηγορίας ΚΕΑ) που ανήκει στον Πανελλήνιο Σω¬ 
ματείο Τεχνικών Αεροσκαφών Πολεμικής Αεοροπορίας «Ο 
ΔΑΙΔΑΛΟΣ» 

Στην Αθήνα σήμερα 23 Φεβρουάριου του έτους χίλια εννεακό- 
σια ενενήντα (1990) οι υπογεγραμμένοι: 

α) Κων/νος Μπαζιώτης, υπάλληλος του Γενικού Λογιστηρίου 
του Κράτους, εκπρόσωπος του Δημοσίου δυνάμει της αριθ. 
2005603/479/0022/19.1.90 απόφασης του Υπουργού Οικο¬ 
νομικών και 

β) Ηλίας Δήμκας και Ευστάθιος Δημητρίου, Πρόεδρος και 
Γεν. Γραμματέας αντίστοιχα του Πανελλήνιου Σωματείου Τεχνι¬ 
κών Αεροσκαφών Πολεμικής Αεροπορίας «Ο ΔΑΙΔΑΛΟΣ» νομί¬ 
μους εξουσιοδοτημένοι δυνάμει της αριθμ. 1584/22.2.1990 
εξουσιοδότησης του Κεντρικού Δ.Σ. του παραπάνω Σωματείου 
συνομολογήσαμε και συναποφασίσαμε τη σύνταξη και υπογραφή 
της παρούσης Ειδικής Συλλογικής Σύμβασης Εργασίας, η οποία 
έχει ως κατωτέρω: 

Άρθρο 1. 

Στην παρούσα Ειδική Συλλογική Σύμβαση Εργασίας υπάγε¬ 
ται το με σχέση εργασίας ιδιωτικού δικαίου πολιτικό προσωπικό 
της Πολεμικής Αεροπορίας (κατηγορία ΚΕΑ) που ανήκει στο 
Πανελλήνιο Σωματείο Τεχνικών Αεροσκαφών Πολεμικής Αεορο¬ 
πορίας «Ο ΔΑΙΔΑΛΟΣ». 


Άρθρο 2. 

1) Από 1η Ιανουάριου 1989, οι αποδοχές που λαμβάνονται 
υπόψη με βάση τις ισχύουσες ρυθμίσεις για τον υπολογισμό της 
Α.Τ.Α. όπως έχουν διαμορφωθεί την 31η Δεκεμβρίου 1988, 
μαζί με το ποσό που προέκυψε από τη χορήγηση του διορθωτικού 
ποσοστού Α.Τ.Α. έτους 1988 (1,4%) αυξάνονται με την Α.Τ.Α. 
η _ οποία θα καταβάλλεται σύμφωνα με την αριθμ. Α.Π. 
2001854/110/0022/10.1.1989 Κοινή Υπουργική απόφαση 
«Κλιμάκωση ποσοστού της Α.Τ.Α. από 1.1.1989» (ΦΕΚ 31/ 
Β/17.1.89). 

2) Από 1η ιανουαρίου 1990, οι αποδοχές που λαμβάνονται 
υπόψη με βάση τις ισχύουσες ρυθμίσεις για τον υπολογισμό της 
Α.Τ.Α. όπως έχουν διαμορφωθεί την 31η Δεκεμβρίου 1989, αυ¬ 
ξάνονται με το διορθωτικό ποσοστό ΑΤΑ 1989 και την ΑΤΑ η 
οποία θα καταβάλλεται σύμφωνα με την αριθμ. 1405/55/ 
12.1.90 (ΦΕΚ 11 /Β/90) απόφαση των Υπουργών Εθνικής Οι¬ 
κονομίας, Οικονομικών και Εργασίας «Καθιέρωση της Α.Τ.Α. 
στις αποδοχές των εργαζομένων, ποσοστό Α.Τ.Α. Α’ τετραμήνου 
1990 και κλιμάκια καταβολής της». 

3) Τα ποσά της Α.Τ.Α. έτους 1989 που ήδη έχουν καταβληθεί 
στο προσωπικό που αναφέρεται στο άρθρο 1 της παρούσης με την 
αριθμ. Α. 1821/Δ50/19.1.89 Κ.Υ.Α. που κυρώθηκε με γο Ν. 
1836/89 (άρθρο 35), καθώς και εκείνα τα ποσά ΑΤΑ, που 
έχουν χορηγηθεί στο ίδιο προσωπικό με την αριθμ. 1405/55/ 
12.1.90 Κ.Υ.Α. για το έτος 1990, συμψηφίζονται με τα ποσά 
της Α.Τ.Α. που χορηγούνται με τις παρ. 1 και 2 του παρόντος 
άρθρου. 

Άρθρο 3. 

Οι βασικοί μηνιαίοι μισθοί και τα ημερομίσθια του αναφερομέ- 
νου στο άρθρο 1 της παρούσας προσωπικού καθορίζονται ως 
εξής: 



Βασ. Μην. 

Βασ. Ημε¬ 

Υ πάλληλοι-Οδηγοί-Εργάτες 

Μισθοί 

ρομίσθια 

α) Υπεργοδηγός Α' 

23.900 

920 

β)Υπεργοδηγός Β' 

22.700 

873 

γ) Αρχιτεχνίτης Α' 

21.450 

825 

δ) Αρχιτεχνίτης Β' 

20.600 

793 

ε) Τεχνίτης Α' 

19.400 

746 

στ) Τεχνίτης Β' 

18.400 

708 

ζ) Βοηθός Α’ 

18.250 

702 

η) Βοηθός Β’ 

18.200 

700 


Άρθρο 4. 

Το ποσοστό της δεύτερης τριετίας, που προβλέπεται από την 
19 Ιουνίου 1981 Ειδική Συλλογική Σύμβαση Εργασίας ορίζεται 
σε 10%. ' ' 


Άρθρο 5. ■ 

Καταργείται η από 17 Φεβρουάριου 1989 Ε.Σ.Σ.Ε. και κατά 
τα λοιπά εξακολουθούν να ισχύουν οι προϋσχύουσες διατάξεις 
κατά το μέρος που δεν τροποποιούνται με την παρούσα. 

Άρθρο 6. 

Η ισχύς της παρούσας Ε.Σ.Σ.Ε. αρχίζει από 1 Απριλίου 
1989. 

Η ΣΣΕ να δημοσιευθεί στην Εφημερίδα της Κυβερνήσεως. 

Αθήνα, 15 Μαρτίου 1990 

Ο ΥΠΟΥΡΓΟΣ 

I. ΚΟΥΚΙΑΔΗΣ 
-♦- 

Αριθ. 10999/102 5 (9) 

Καθορισμός κομίστρου για επιβατηγά αυτ/τα δημόσιας χρήσης 
με ή χωρίς μετρητή για όλη τη χώρα πλην της περιοχής Αθη¬ 
νών - Πειραιώς - Περιχώρων. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 24 του Ν. 4841/1930, του άρ¬ 
θρου 33 του Ν. Δ/τος 3334/1955 και του άρθρου 15 του Π.Δ/ 
τος 244/87. 

2. Την ανάγκη αναπροσαρμογής του κομίστρου των ΕΔΧ 
αυτ/των με ή χωρίς μετρητή που έχουν έδρα τις διοικητικές μο¬ 
νάδες όλης της χώρας πλην της περιοχής Αθηνών - Πειραιώς - 
Περιχώρων εξαιτίας των ανατιμήσεων ειδών που αφορούν τη λει¬ 
τουργία των αυτ/των αυτών. 

3. Την αριθ. 1298/14.3.90 απόφαση της Επιτροπής Τιμών 
και Εισοδημάτων, αποφασίζουμε: 

Καθορίζουμε το τιμολόγιο των επιβατηγών αυτ/των δημ. 
χρήσης (ΤΑΞΙ) όλης της χώρας εκτός της περιοχής Αθηνών - 
Πειραιώς - Περιχώρων όπως παρακάτω: 
α) Χιλιομετρική αποζημίωση: 

α.α. Δραχμές τριάντα οκτώ (38) για κάθε χιλιόμετρο βάσει 
του τομολογίου 1 (μονή ταρίφα) καί δραχμές εξήντα πέντε (65) 
για κάθε χιλιόμετρο βάσει του τιμολογίου 2 (διπλή ταρίφα). 

Επίσης δραχμές τριάντα (30) για το δικαίωμα εκκίνησης 
(πτώση σημαίας). 

β.β. Για τα αυτ/τα αγοραία: 

Δραχμές τριάντα οκτώ (38) για κάθε χιλιόμετρο διαδρομής αν 
ο μισθωτής του αυτ/του πρόκειται να επιστρέφει στον τόπο (διοι¬ 
κητική μονάδα) μίσθωσης του αυτ/του (μονή ταρίφα) και δραχ¬ 
μές εξήντα πέντε (65) για κάθε χιλιόμετρο διαδρομής αν ο μισθω¬ 
τής δεν επιστρέφει στον τόπο της μίσθωσης (διπλή ταρίφα). 
β) Άλλες πρόσθετες αποζημιώσεις: 

α.α. Αναμονή: Για κάθε μία ώρα αναμονής δραχμές τετρακό¬ 
σιες ογδόντα (480). 

β.β. Ελάχιστη αποζημίωση δραχμές διακόσιες είκοσι (220). 
γ.γ. Νυκτερινά: Καταργείται η είσπραξη των τριάντα (30) 
δραχμών κατά τις ώρες από 5 π.μ. - 6 π.μ. και εφαρμόζεται η 
διπλή ταρίφα (2) από ώρα 12.30 π.μ. έως 5 π.μ. 

δ.δ. Μεταφορά αποσκευών επιβατών: Για κάθε μία (1) απο¬ 
σκευή των επιβατών που έχει βάρος μεγαλύτερο από δέκα (10) 
κιλά, δραχμές είκοσι (20). 

ε.ε. Πρόσθετα σταθμών: Μίσθωση που γίνεται από και πρός 
αεροδρόμια ή λιμάνια και από σιδηροδρομικούς σταθμούς, σταθ¬ 
μούς λεωφορείων, δραχμές σαράντα (40). 

Καταργείται η αριθ. 919/36/9.1.89 (ΦΕΚ 13/Β/11.1.89) 
απόφαση του Αναπληρωτή Υπουργού Μεταφορών και Επικοινω¬ 
νιών από 19.3.1990 οπότε ισχύει η παρούσα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Μαρτίου 1990 

Ο ΥΠΟΥΡΓΟΣ 

ΓΕΩΡΓΙΟΣ ΝΟΥΤΣΟΠΟΥΛΟΣ 


Αριθ. 110 00/102 6 (10) 

Καθορισμός κομίστρου για επιβατηγά αυτοκίνητα δημόσιας χρή¬ 
σης περιοχής Αθηνών - Πειραιώς - Περιχώρων. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 24 του Ν. 4841/1930, του άρ¬ 

θρου 33 του Ν. Δ/τος 3334/1955 και του άρθρου 15 του Π.Δ/ 
τος 243/87. _ 

2. Την ανάγκη αναπροσαρμογής του κομίστρου των ΕΔΧ 
αυτ/των που έχουν έδρα την ενιαία διοικητική μονάδα της περιο¬ 
χής Αθηνών - Πειραιώς - Περιχώρων όπως αυτή έχει καθορι¬ 
στεί με την παρ. 2 της απόφασης 21363/1509/21.6.78 του 
Υπουργού Συγκοινωνιών (ΦΕΚ 609/Β/78) όπως έχει συμπλη¬ 
ρωθεί με την όμοια απόφαση Δ30344/1272/28.8.81 (ΦΕΚ 
525/Β/81). 

3. Την αριθμ. 1298/14.3.90 απόφαση της επιτροπής Τιμών 
και Εισιδημάτων, αποφασίζουμε: 

Καθορίζουμε το τιμολόγιο των επιβατηγών αυτ/των δημό¬ 
σιας χρήσης (ΤΑΞΙ) της περιοχής Αθηνών - Πειραιώς - Περι¬ 
χώρων όπως αυτή έχει καθοριστεί με την παρ. 2 της απόφαση 
21363/1509/21.6.78 του Υπουργού Συγκοινωνιών (ΦΕΚ 
609/Β/78) όπως έχει συμπληρωθεί με την όμοια απόφαση 
Δ30344/1272/28.8.81 (ΦΕΚ 525/Β/81) όπως παρα¬ 
κάτω: 

1. Χιλιομετρική αποζημίωση: 

α) Για κάθε χιλιόμετρο βάσει του τιμολογίου 1 (μονή ταρίφα) 
δραχμές σαράντα (40). 

β) Για κάθε χιλιόμετρο βάσει του τιμολογίου 2 (διπλή ταρίφα) 
δραχμές εξήντα οκτώ (68). 

γ) Για δικαίωμα εκκίνησης (πτώση σημαίας) δραχμές τριάντα 
(30). 

2. Άλλες πρόσθετες αποζημιώσεις: 

α) Αναμονή: Για κάθε μία ώρα αναμονής δραχμές τετρακόσιες 
ογδόντα (480). 

β) Ελάχιστη αποζημίωση: Για κάθε μίσθωση δραχμές διακό¬ 
σιες σαράντα (240). 

γ) Μεταφορά αποσκευών επιβατών: Για κάθε μία (1) απο¬ 
σκευή των επιβατών που έχει βάρος μεγαλύτερο από δέκα (10) 
κιλά, δραχμές είκοσι (20). 

δ) Νυκτερινά: 

Καταργείται η είσπραξη των τριάντα (30) δραχμών κατά τις 
ώρες από 5π.μ. - 6μ.π. και εφαρμόζεται η διπλή ταρίφα (2) από 
ώρας 12.30 π.μ. έως 5 π.μ. 

Πρόσθετα σταθμών: Μίσθωση που γίνεται από και προς αερο¬ 
δρόμια ή λιμάνια και από σιδηροδρομικούς σταθμούς, σταθμούς 
λεωφορείων για όλη την Ελληνική επικράτεια δραχμές σαράντα 
(40). 

Καταργείται η αριθμ. 918/35/9.1.89 (ΦΕΚ 13/Β/ 
11.1.89) απόφαση του Αναπληρωτή Υπουργού Μεταφορών και 
Επικοινωνιών από 19.3.90 οπότε και ισχύει η παρούσα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Μαρτίου 1990 

Ο ΥΠΟΥΡΓΟΣ 

ΓΕΩΡΓΙΟΣ ΝΟΥΤΣΟΠΟΥΛΟΣ 

Αριθ. 7498 (11) 

Σύσταση ίδιου νομικού προσώπου με το όνομα 6η Σχολική Επι¬ 
τροπή στην Κοινότητα Βριλησσίων του Νομού Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1) Τις διατάξεις του άρθρου 175 του 76/85 Π.Δ/τός. 

2) Την Δ/4/162/28.3.1989 κοινή απόφαση των Υπουργών 
Εσωτερικών, Οικονομικών, Εθνικής Παιδείας και Θρησκευμά¬ 
των και Περιβάλλοντος Χωροταξίας και Δημοσίων Έργων 
(ΦΕΚ 238/5,4.1989 τ. Β') περί «Σχολικής περιουσίας, δαπάνες 
λειτουργίας καθαριότητας, επισκευής και συντήρησης τών σχολι¬ 
κών μονάδων πρωτοβάθμιας και δευτεροβάθμιας εκπαίδευσης, 
σχέσεις σχολικών μονάδων με τους ΟΤΑ». 

3) Την αριθ. 45/90 απόφαση του Κοινοτικού Συμβουλίου 
Βριλησσίων Νομού Αττικής, αποφασίζουμε: 

1. Συνιστούμε ίδιο νομικό πρόσωπο με το όνομα 6η Σχολική 
Επιτροπή 1ου Νηπιαγωγείου Βριλησσίων στην Κοινότητα Βρι- 
λησσίων του Νομού Αττικής. 

2. Σκοπός του νομικού προσώπου είναι: 

Η διαχείριση των πιστώσεων που διατίθενται για τις λειτουρ¬ 
γικές δαπάνες καθαριότητας θέρμανσης, φωτισμού, ύδρευσης, 
τηλεφώνου, αποχέτευσης, αναλωσίμων υλικών κλ.π. 

Η εκτέλεση μικρών έργων για επισκευή και συντήρηση των δι¬ 
δακτηρίων. 

Η αποκατάσταση φθορών και ζημιών επίπλων εξοπλισμού και 
γενικά των διδακτηριακών εγκαταστάσεων. 

Η φροντίδά για την εξεύρεση άλλων πόρων και ο εφοδιασμός 
των σχολικών μονάδων με έπιπλα και σκεύη με βιβλία για τη 
σχολική βιβλιοθήκη και γενικά με όλα" τα μέσα που είναι απαραί¬ 
τητα για τη λειτουργία τους και γενικότερα η λήψη όλων των μέ¬ 
τρων που κρίνονται αναγκαία για τη στήριξη της διοικητικής λει¬ 
τουργίας των σχολικών μονάδων. 

3. Το νομικό πρόσωπο διοικείται από 5μελές διοικητικό συμ¬ 
βούλιο αποτελούμενο από: 

α) Ένα Κοινοτικό Σύμβουλο, ως Πρόεδρο, οριζόμενο από το 
Κοινοτικό Συμβούλιο. 

β) Δύο (2) Κοινοτικούς Συμβούλους, οριζόμενους από το Κοι¬ 
νοτικό Συμβούλιο. 

γ) Το Διευθυντή του 1ου Νηπιαγωγείου. 

δ) Έναν εκπρόπωπο του συλλόγου γονέων και κηδεμόνων ορι¬ 
ζόμενο από τον οικείο Σύλλογο. 

4. Η θητεία του πρώτου Δ.Σ, του νομικού προσώπου λήγει με 
τη λήξη της παρούσης δημοτικής περιόδου. 

Η θητεία των μελών του Δ.Σ. ακολουθεί τη δημοτική ή κοινο¬ 
τική περίοδο. 

5. Πόροι του νομικού προσώπου είναι: 

α) Η ετήσια επιχορήγηση του Δήμου ή της Κοινότητας. 

β) Η ετήσια επιχορήγησή του Κράτους. 

γ) Κάθε είδους εισφορές, δωρεές, κληρονομιές, κληροδο- 
σίες. 

δ) Εισπράξεις από το αντίτιμο των παρεχομένων πραγμάτων ή 
υπηρεσιών. 

ε) Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια και σε 
κάθε δημόσια αρχή από τον Πρόεδρο του Δ.Σ. και όταν αυτός 
απουσιάζει ή κωλύεται από τον Αντιπρόεδρο. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 14 Μαρτίου 1990 

Ο Νομάρχης κ.α.α. 

0 Διευθυντής 
ΔΗΜ. ΜΑΝΙΑΤΑΚΟΣ 



Αριθ. 7497 (12) 

Σύσταση ίδιου νομικού προσώπου με το όνομα 5η Σχολική Επι¬ 
τροπή στη Κοινότητα Βριλησσίων του Νομού Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1) Τις διατάξεις του Γ άρθρου 175 του 76/85 Π.Δ/τος. 

2) Την Δ/4/162/28.3.1989 κοινή απόφαση των Υπουργών 
Εσωτερικών, Οικονομικών, Εθνικής Παιδείας και θρησκευμά¬ 
των και Περιβάλλοντος Χωροταξίας και Δημοσίων Έργων 
(ΦΕΚ 238/5.4.1989 τ. Β') περί «Σχολικής περιουσίας, δαπάνες 
λειτουργίας καθ’αριότήτας, επισκευής και συντήρησης των σχολι¬ 
κών μονάδων πρωτοβάθμιας και δευτεροβάθμιας εκπαίδευσης, 
σχέσεις σχολικών μονάδων με τους ΟΤΑ». 

3) Την αριθ. 44/90 απόφαση του Κοινοτικού Συμβουλίου 
Βριλησσίων Νομού Αττικής, αποφασίζουμε: 

1. Συνιστούμε ίδιο νομικό πρόσωπο με το όνομα 5η Σχολική 
Επιτροπή 2ου Νηπιαγωγείου στην Κοινότητα Βριλησσίων του 
Νομού Αττικής. 

2. Σκοπός του νομικού προσώπου είναι: ' 

Η διαχείριση των πιστώσεων που διατίθενται για τις λειτουρ¬ 
γικές δαπάνες καθαριότητας θέρμανσης," φωτισμού, ύδρευσης, 
τηλεφώνου, αποχέτευσης, αναλωσίμων υλικών κλ.π. 

Η εκτέλεση μικρών έργων για επισκευή καί συντήρηση των δι¬ 
δακτηρίων. 

Η αποκατάσταση φθορών και ζημιών επίπλων εξοπλισμού και 
γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδιασμός 
των σχολικών μονάδων με έπιπλα και σκεύη με βιβλία για τη 
σχολική βιβλιοθήκη καί γενικά με όλα τα μέσα που είναι απαραί¬ 
τητα για τη λειτουργία τους και γενικότερα η λήψη όλων των μέ¬ 
τρων που κρίνονται αναγκαία για τη στήριξη της διοικητικής λει¬ 
τουργίας των σχολικών μονάδων. 

3. Το νομικό πρόσωπο διοικείται από 5μελές διοικητικό συμ¬ 
βούλιο αποτελούμενο από: 

α) Ένα Κοινοτικό Σύμβουλο, ως Πρόεδρο, οριζόμενο από το 
Κοινοτικό Συμβούλιο: 

β) Δύο (2) Κοινοτικούς Συμβούλους, οριζόμενους από το Συμ¬ 
βούλιο. 

γ) Το Διευθυντή του 2ου Νηπιαγωγείου. 

δ) Έναν εκπρόπωπο του συλλόγου γονέων και κηδεμόνων ορι¬ 
ζόμενο από το οικείο Σύλλογο. 

4. Η θητεία του πρώτου Δ.Σ. του νομικού προσώπου λήγει με 
τη λήξη της παρούσης δημοτικής περιόδου. 

Η θητεία των μελών του Δ.Σ. ακολουθεί τη δημοτική ή κοινο¬ 
τική περίοδό. 

5. Πόροι του νομικού προσώπου είναι: 

α) Η ετήσια επιχορήγηση του Δήμου ή της Κοινότητας. 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδο¬ 
σίες. 

δ) Εισπράξεις από το αντίτιμο των παρεχομένων πραγμάτων ή 
υπηρεσιών. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ε) Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια και σε 
κάθε δημόσια αρχή από τον Πρόεδρο τού Δ.Σ. και όταν αυτός 
απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 14 Μαρτίου 1990 

Ο Νομάρχης κ.α.α. 

Ο Διευθυντής 
ΔΗΜ. ΜΑΝΙΑΤΑΚΟΣ 

- _+ - 

Αριθ. Α. 2211 (13) 

Σύσταση Σχολικής Επιτροπής στο Ν. Αργολίδας με την επωνυ¬ 
μία «Σχολική Επιτροπή Δημοτικών Σχολείων και Νηπιαγω¬ 
γείου Κοινότητας Ν. Τίρυνθας». 

Ο ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις του άρθρου 2 της Δ4/162/28.3.89 κοινής 
απόφασης των Υπουργών Εσωτερικών, Οικονομικών, Εθνικής 
Παιδείας και Θρησκευμάτων και Περιβάλλοντος Χωροταξίας 
Δημοσίων Έργων. 

2. Τις διατάξεις του άρθρου 187 του Δημοτικού και Κοινοτι¬ 
κού Κώδικα (Π.Δ. 323/89) και 

3. Την 3/90 απόφαση του Κοινοτικού Συμβουλίου, αποφασί¬ 
ζουμε: 

1. Συνιστούμε στην Κοινότητα Ν. Τίρυνθας ίδιο νομικό πρό¬ 
σωπο με την επωνυμία «Σχολική Επιτροπή Δημοτικών Σχολείων 
και Νηπιαγωγείου Κοινότητας Ν. Τίρυνθας». 

2. Σκοπός του Νομικού προσώπου είναι: . . 

Η διαχείριση των πιστώσεων που διατίθενται για τις λειτουρ¬ 
γικές δαπάνες, καθαριότητας, θέρμανσης, φωτισμού, ύδρευσης, 
τηλεφώνου, αναλωσίμων υλικών κλπ. του σχολείου τούτου. 

Η εκτέλεση μικρών έργων για επισκευή και συντήρηση των δι¬ 
δακτηρίων. .. . 

Η αποκατάσταση φθορών και ζημιών των επίπλων, έξοπλι- 
σμού. και γενικά των διδακτηριακών εγκταστάσεων. 

Η εκμετάλλευση των κυλικείων με ανάθεση της λειτουργίας 
τους σε ιδιώτες ύστερα από δημόσιο πλειοδοτικό διαγωνισμό, 
εφόσον οι μαθητές των σχολείων υπερβαίνουν ορισμένο αριθμό, 
που ορίζεται με απόφαση του Υπουργού Εθνικής Παιδείας και 
Θρησκευμάτων. 

Η φροντίδα για την εξεύρεση άλλων πόρων και ο εφοδιασμός 
των σχολικών μονάδων με έπιπλα και σκεύη, με βιβλία για τη 
σχολική βιβλιοθήκη και γενικότερα η λήψη όλων των μέτρων 
που κρίνονται αναγκαία για τη στήριξη της διοικητικής λειτουρ¬ 
γίας της σχολικής μονάδας. 

3. Το Νομικό πρόσωπο διοικείται από εννεαμελές (9) Διοικη¬ 
τικό Συμβούλιο, αποτελούμενο από: 

α) Τον εκάστοτε Πρόεδρο της Κοινότητας ως Πρόεδρο. 

β) Δύο κοινοτικούς συμβούλους που ορίζονται από το Κοινο¬ 
τικό Συμβούλιο. 

γ) Τους εκάστοτε Δ/ντές των Δημ. Σχολείων και Νηπιαγω¬ 
γείων. 

δ) Έναν εκπρόσωπο των Συλλόγου Γονέων και Κηδεμόνων 
των μαθητών των Δημοτικών Σχολείων και Νηπιαγωγείων. 

4. Η θητεία των μελών του Δ.Σ. ακολουθεί τη δημοτική και 
κοινοτική περίοδο. 

Η θητεία του πρώτου Δ.Σ. λήγει με τη λήξη της παρούσας δη- 
μοτικής-κοινοτικής περιόδου. 


Το Δ.Σ. που συγκροτείται με απόφαση του Κοινοτικού Συμ¬ 
βουλίου, εκλέγει Αντιπρόεδρο και Γραμματέα. 

5. Πόροι του νομικού προσώπου είναι: 

α) Ετήσια επιχορήγηση της Κοινότητας. 

β) Ετήσια επιχορήγηση του Κράτους. 

γ) Κάθε είδους εισφορές, δωρεές κληρονομιές, κληροδοσίες. 

δ) Εισπράξεις από το αντίτιμο των.παρεχομένων πραγμάτων ή 
υπηρεσιών. 

ε) Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια και σε 
κάθε δημόσια αρχή από τον Πρόεδρο του Διοικητικού Συμβου¬ 
λίου και όταν αυτός απουσιάζει ή κωλύεται από τον Αντιπρόεδρο. 

Η παρούσα απόφαση να δημοσιευθεί στην Εφημερίδα της Κυβερνή¬ 
σεως. 

Ναύπλιο, 6 Μαρτίου 1990 

Ο Νομάρχης 
ΣΤ. ΠΑΠΑΝΙΚΟΛΑΟΥ 



Αριθ. 889 (14) 

Προσωρινή μεταβίβαση αρμοδιοτήτων Διοίκησης, Λειτουργίας, 
Συντήρησης αρδευτικών γεωτρήσεων στο Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 
■ Έχοντας υπόψη: 

1. Το Ν.Δ. 608/48 «περί Διοικήσεως και διαχειρίσεως των δΓ 
αρδεύσεις χρησιμοποιουμένων υδάτων», 

2. Το άρθρο 11 του Ν. 1341/83. 

3. Το Π.Δ. 332/83 «περί μεταβιβάσεως αρμοδιοτήτων 
Υπουργού Γεωργίας και Προϊσταμένων Διανομαρχιακών Υπηρε¬ 
σιών Υπ. Γεωργίας στους Νομάρχες». 

4. Την από 31.3.89 γνωμοδότηση του Π.Γ.Σ.Ε.Ε. «περί αδυ¬ 
ναμίας σύστασης ΤΟΕΒ, προς το παρόν στη Β. Εύβοια». 

5. Την ανάγκη αξιοποίησης των αρδευτικών γεωτρήσεων που 
ανοίχτηκαν απ’ το Υπουργείο Γεωργίας στη Β. Εύβοια. 

6. Τη με αριθ. 2/12.3.90 απόφαση του Νομαρχιακού Συμ¬ 
βουλίου, αποφασίζουμε: 

Μεταβιβάζουμε προσωρινά την αρμοδιότητα Διοίκησης, Λει¬ 
τουργίας, Συντήρησης των αρδευτικών γεωτρήσεων που έχουν 
ανοιχτεί απ’ το Υπ. Γεωργίας στη Β. Εύβοια και συγκεικριμένα 
ως εξής: 

1) Στο Δήμο Ιστιαίας (5) γεωτρήσεις ανοιγμένες στις τοποθε¬ 
σίες Βασμού, Μουρτίάδες, Ξιφάρα Ν. Σινασσού, Καρυδιές και 
Καναπιτσά. 

2) Στην Κοινότητα Ωρεών (3) γεωτρήσεις ανοιγμένες στις το¬ 
ποθεσίες Κορόμηλά, Ταμβακά και Τσεμπελέϊκα. 

3) Στην Κοινότητα Ασμηνίου η γεώτρηση που είναι ανοιγμένη 
στην τοποθεσία Τρεμούλα. 

4) Στην Κοινότητα Καμαρίων (2) γεωτρήσεις ανοιγμένες η 
μια κοντά στην κοίτη του Χειμάρρου Ξηριάς και η άλλη κοντά στο 
γηπέδο Μονοκαρυάς. 

Ο Δήμος Ιστιαίας και οι Κοινότητες Ωρεών, Ασμηνίου και Κα¬ 
μαρίων για την ορθολογικότερη αξιοποίηση των αρδευτικών γε¬ 
ωτρήσεων να συντάσσουν και εφαρμόζουν πρόγραμμα καλλιερ¬ 
γειών κάθε χρόνο προσαρμοσμένο στις κατευθύνσεις του Υπ. Γε¬ 
ωργίας και ανάλογα με τη δυναμικότητα (παροχή) των γεωτρή¬ 
σεων. Το πρόγραμμα καλλιεργειών, να συντάσσεται σε συνεργα¬ 
σία με τη Δ/νση Γεωργίας (Γρ. Γεωργ. Αν/ξης Ιστιαίας) και την 
Υπηρεσία Εγγείων Βελτιώσεων. 

Η απόφαση αυτή να δημοσιευθεί στην Εφημερίδα της Κυβερ- 

νήσεως και ισχύει από την Κοινοποίησή της στις ενδιαφερόμενες 
Κοινότητες. 

Χαλκίδα, 13 Μαρτίου 1990 
Ο Νομάρχης 
ΑΘ. ΜΠΟΤΡΑΣ 

- ♦ - 

Αριθ. 888 (15) 

Προσωρινή μεταβίβαση αρμοδιότητας χρήσης γεωτρήσεων στο 
Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Το Ν.Δ. 608/48 «περί Διοικήσεως και διαχειρίσεως των δΓ 
αρδεύσεις. χρησιμοποιούμενων υδάτων». 

2. Το άρθρο 11 του Ν. 1341/83. 

Το Π.Δ. 332/83 «περί μεταβιβάσεως αρμοδιοτήτων Υπουρ¬ 
γού Γεωργίας και Προϊσταμένων Διανομαρχιακών Υπηρεσιών 
Υπ. Γεωργίας στους Νομάρχες». 

4. Το με αριθ. 813/29,8.89 της Κοινότητας Αφρατίου." 

5. Το με αριθ. 124/23.1.90 της Δημοτικής Επιχείρησης 
Ύδρευσης και Αποχέτευσης Χαλκίδας (Δ.Ε.Υ.Α.Χ.) «ΑΡΕ- 
ΘΟΥΣΑ». 

6. Το γεγονός ότι η υδρογεωλογική μελέτη Κεντρικής Εύ¬ 
βοιας βρίσκεται σε εξέλιξη και οι γεωτρήσεις.που ανοίχτηκαν στα 
πλαίσια αυτής δεν, πρόκειται να παραχωρηθούν σύντομα για αρ¬ 
δευτικούς σκοπούς, σε συνδυασμό με το γεγονός της μείωσης των 
διαθέσιμων για ύδρευση ποσοτήτων νερού. 

7. Τη με αριθ. 2/12.3.90 απόφαση του Νομαρχιακού Συμ¬ 
βουλίου, αποφασίζουμε: , 

Μεταβιβάζουμε προσωρινά την αρμοδιότητα χρήσης δύο (2) 
εκ των γεωτρήσεων που έχουν ανοιχτεί απ’ το Υπουργείο Γεωρ¬ 
γίας στην Κεντρική Εύβοια και συγκεκριμένα ως εξής: 

1. Στην Κοινότητα Αφρατίου τη γεώτρηση που βρίσκεται στη 
θέσή Αγ. Ιωάννης - Στάνισες. 

2. Στη Δημοτική Επιχείρηση Ύδρευσης και Αποχέτευσης 
Χαλκίδας (Δ.Ε.Υ.Α.Χ.) «ΑΡΕΘΟΥΣΑ» τη γεώτρηση που βρί¬ 
σκεται στη θέση Παληοκαμάρα - Κάτω Χάνι της Κοινότητας 
Αφρατίου. 

Η Κοινότητα Αφρατίου και η ΔΕΥΑΧ οφείλουν να παρέχουν 
στο Τμήμα Εγγείων Βελτιώσεων κάθε στοιχείο που θα προκύπτει 
απ’ τη χρήση των γεωτρήσεων αυτών, καθώς και κάθε διευκό¬ 
λυνση για τη λήψη των αναγκαίων μετρήσεων στα πλαίσια,της 
υδρογεωλογικής μελέτης Κεντρικής Εύβοιας. 

Η απόφαση αυτή να δημοσιευθεί στην Εφημερίδα της Κυβερ- 
νήσεως και ισχύει από την κοινοποίησή της στους ενδιαφερομέ¬ 
νους. . ' 

Χαλκίδα, 13 Μαρτίου 1990 
Ο Νομάρχης · 

• ΑΘ. ΜΠΟΥΡΑΣ 

—-♦- 

Αριθ. ΕΣ 2011 (16) 

Σύσταση ίδιου Νομικού Προσώπου στο Ν. Μαγνησίας με την 

επωνυμία Σχολική Επιτροπή Γυμνασίου Κοιν. Γλώσσας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις: 

α) του άρθρου 175 του Π.Δ/τος 76/85 «Δημοτικός και Κοι¬ 
νοτικός Κώδικας» όπως τροποποιήθηκαν με τις όμοιες του άρ¬ 
θρου 11 του Ν. 1832/1989. 

β) την αριθμ. Δ4/162/28.3.1989 κοινή απόφαση τών 


Υπουργών Εσωτερικών, Οικονομικών, Εθνικής Παιδείας και 
Θρησκευμάτων και Περιβάλλοντος, Χωροταξίας και Δημοσίων 
Έργων» (ΦΕΚ 233/τ.Α'/5.4.1989) «Σχολική περιουσία, δα¬ 
πάνες λειτουργίας καθαριότητας, επισκευής και συντήρησης των 
σχολικών μονάδων Πρωτοβάθμιας και Δευτεροβάθμιας Εκπαί¬ 
δευσης, σχέσεων σχολικών μονάδων με τους Ο.Τ.Α.». 

2. Την αριθμ. 3/1990 απόφαση του Κοινοτικού Συμβουλίου, 
αποφασίζουμε: 

1. Συστήνουμε ίδιο Νομικό Πρόσωπο με την επωνυμία Σχο¬ 
λική Επιτροπή Γυμνασίου Κοιν. Γλώσσας. 

2. Σκοπός του Νομικού Προσώπου είναι: 

α. Η διαχείρηση των πιστώσεων που διατίθενται για τις λει¬ 
τουργικές δαπάνες καθαριότητας, θέρμανσης, φωτισμού, ύδρευ¬ 
σης, τηλεφώνου, αποχέτευσης, αναλωσίμων υλικών κ.λπ. 

β. Η εκτέλεση μικρών έργων για επισκευή και συντήρηση των 
διδακτηρίων. 

γ. Η αποκατάσταση φθορών και ζημιών των επίπλων, εξοπλι¬ 
σμού και γενικά των διδακτηριακών εγκαταστάσεων. 

δ. Η φροντίδα για την εξεύρεση άλλων πόρων και ο εφοδιασμός 
των σχολικών μονάδων με έπιπλα και σκεύη, με βιβλία για τη 
σχολική βιβλιοθήκη και γενικά με όλα τα μέσα που είναι απαραί¬ 
τητα για τη λειτουργία τους και γενικότερα η λήψη όλων των μέ¬ 
τρων που κρίνονται αναγκαία για τη στήριξη της Διοικητικής λει¬ 
τουργίας των Σχολικών μονάδων. 

3. το Νομικό Πρόσωπο διοικείται από 7μελές διοικητικό συμ¬ 
βούλιο αποτελούμενο από: 

α. Εκάστοτε Πρόεδρο της Κοινότητας, ως Πρόεδρο, 
β. Εκάστοτε Αντιπρόεδρο της Κοινότητας. 

. γ. Εκάστοτε Σύμβουλο του συνδυασμού της μειοψηφίας (2ος 
κατά σειρά επιτυχίας). 

δ. Το Διευθυντή του Γυμνασίου, 
ε. Εκπρόσωπο του Συλλόγου Γονέων κάι Κηδεμόνων, 
στ. Πρόεδρο της Αγροτ. Συν.Κης Οργάνωσης Γλώσσας, 
ζ. Ιερέα του Χωριού. · 

4. Η θητεία των μελών του Διοικητικού Συμβουλίου ακολου¬ 
θεί τη δημοτική, ή κοινοτική περίοδο. 

Η θητεία του πρώτου Διοικητικού Συμβουλίου λήγει με τη 
λήξη της παρούσας δημοτικής και κοινοτικής περιόδου. - 
Το Διοικητικό Συμβούλιο εκλέγει αντιπρόεδρο και γραμμα¬ 
τέα. 

5. Πόροι του Νομικού Προσώπου είναι: 

α. Ετήσια επιχορήγηση του Δήμου της Κοινότητας οριζόμενο 
στο ποσό των 400.000 δρχ. 

β. Ετήσια επιχορήγηση του Κράτους, 
γ. Κάθε είδους εισφορές, δωρεές, κληρονομιές, κληροδο¬ 
σίες. 

δ. Εισπράξεις από το αντίτιμο των παρεχομένων πραγμάτων ή 
υπηρεσιών. 

ε. Πρόσοδοι από την περιουσία του. 
στ. Κάθε άλλη νόμιμη πρόσοδος. 

6. Περιουσία: Κάθε κινητή και ακίνητη περιουσία όπως ανα¬ 
γράφεται στο βιβλίο περιουσίας του Σχολείου. 

7. Το Νομικό Πρόσωπο εκπροσωπείται στα δικαστήρια και σε 
κάθε δημόσια αρχή από τον Πρόεδρο του Διοικητικού Συμβου¬ 
λίου και όταν αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδά της Κυβερνήσεως.' 

Βόλος, 28 Φεβρουάριου 1990 
Ο Νομάρχης κ.α.α. 

Ο Διευθυντής 

ΚΩΝ/ΝΟΣ ΑΠΟΣΤΟΛΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 


ΤΕίΕΧ 

22.3211 ΥΡΕΤ 68 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμοΰ 51 τηλ.: 52.48.188 

•Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιύες κατά τεύχοο της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (θσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 

Κωδικός αριθ. κατάθεσης στο Δημόσιο Ταμείο 2531 

Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

α) Για το Τεύχος Α' Δρχ. 8.500 

β) » » » Β' » 12.500 

γ) » * » Γ » 5.000 

δ) » » » Δ 1 » 12.000 

ε) * » » Αναπτυξιακών Πράξεων » 9.500 

στ) » » » Ν.Π.Δ.Δ. » 5.000 

ζ) » » » ΠΑΡΑΡΤΗΜΑ » 3.000 

η) » » » Δελτ: Εμπ.& Βιομ. Ιδ. » 6.000 

θ) » » » Αν. Ειδικού Δικαστηρίου » 1.500 

ι) » » » Α.Ε. &Ε.Π.Ε. .» 25.000 

ια) Για όλα τα Τεύχη » 55.000 

Πληροφορίες: τηλ. 52 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 

.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















